laion/Wikipedia-Exotic huggingface dataset:
রোমান সানা

রোমান সানা (জন্ম ৮ জুন ১৯৯৫) একজন বাংলাদেশী তীরন্দাজ। তিনি ২০১৯ বিশ্ব আর্চারি চ্যাম্পিয়নশিপের পুরুষ একক ইভেন্টে ব্রোঞ্জ পদক লাভ করেন। তিনি প্রথম বাংলাদেশি হিসেবে এই প্রতিযোগিতার ইতিহাসে পদক লাভ করেন। ২০১৯ সালে ফিলিপাইনে অনুষ্ঠিত এশিয়া কাপ র‍্যাঙ্কিং টুর্নামেন্টের ব্যক্তিগত ইভেন্টে স্বর্ণপদক জিতেন। আবদুল গফুর সানা ও বিউটি বেগমের পরিবারে রোমান জন্মগ্রহণ করেন এবং তিনি তার শৈশব খুলনার কয়রা গ্রামে কাটান। তিনি ছোটবেলায় বাঁশের তৈরি তীর-ধনুক দিয়ে খেলতেন। বিডিনিউজ টোয়েন্টিফোর ডটকমকে দেওয়া এক সাক্ষাত্কারে তিনি বলেন যে তিনি বিদ্যালয়ের প্রতি খুব বেশি মনোযোগী ছিলেন, এর পরিবর্তে তিনি ফুটবল খেলতে ব্যস্ত থাকতেন। নবম শ্রেণির ছাত্র থাকা অবস্থায় তিনি তীরন্দাজিতে হাত দেন। ২০১০ সালে তীরন্দাজিতে সানার অভিষেক হয়। একই বছর তিনি তার প্রথম আন্তর্জাতিক প্রতিযোগিতায় অংশ নেন। ২০১৩ সালের বাংলাদেশ গেমসে রিকার্ভ একক ও দলগততে সোনা জয় করেন। ২০১৪ সালে 'প্রথম এশিয়ান আর্চারি গ্রাঁ প্রি' এবং ২০১৭ সালে কিরগিজস্তানে 'আন্তর্জাতিক আর্চারি টুর্নামেন্ট'-এ তিনি স্বর্ণ পদক জিতেন। ২০১৯ সালের ১৩ জুন, তিনি সবাইকে অবাক করে, ২০১৯ বিশ্ব আর্চারি চ্যাম্পিয়নশিপের চতুর্থ রাউন্ডে দুইবারের বিশ্ব চ্যাম্পিয়ন কিম ও-জিনকে পরাজিত করে। এর ফলে তিনি একইসাথে ২০২০ সালে অনুষ্ঠেয় টোকিও অলিম্পিকে অংশ নেয়ার যোগ্যতা অর্জন করেন। সাধারণত যোগ্যতা অর্জন করতে না পারার কারণে বাংলাদেশী খেলোয়াড়রা অলিম্পিকে আমন্ত্রণের ভিত্তিতে অংশ নিয়ে থাকেন। কিম ও-জিনকে পরাজিত করার পর, কোয়ার্টার ফাইনালে তিনি ওলন্দাজ সিজেফ ভ্যান ডেন বার্গকে পরাজিত করেন, তবে সেমিফাইনালে তিনি খায়রুল আনুয়ার মোহাম্মদের নিকট পরাজিত হন যিনি পরবর্তীতে রৌপ্য পদক জয় করেন। পরে ১৬ জুন, তিনি ব্রোঞ্জ জয়ের খেলায় ইতালীয় তীরন্দাজ মাউরো নেসপোলিকে ৭-১ সেট পয়েন্টে হারান। প্রথম দুই সেটে রোমান সানা ৪-০ তে এগিয়ে ছিলেন, তৃতীয় সেটে মাউরো নেসপোলি ১ পয়েন্ট অর্জন করেন, পরের তিন সেটে রোমান আবার মাউরো নেসপোলিকে হারিয়ে দিয়ে ব্রোঞ্জ পদক লাভ করেন। যেকোনো খেলার বিশ্ব প্রতিযোগিতায় সেটিই ছিল বাংলাদেশের প্রথম কোনো পদক। ২০১৯ সালের দক্ষিণ এশীয় গেমসে বাংলাদেশ দলের অর্জিত ১০টি স্বর্ণ পদকের মধ্যে তিনি একাই ৩টি পদক জয় করেন। ২০১৪ সালে তিনি বাংলাদেশ আনসারে সৈনিক পদে যোগদান করেন। সংস্থাটি ২০২০ সালের জানুয়ারি'তে তাকে ল্যান্স নায়েক পদে পদোন্নতি দেয়। বাংলাদেশের প্রতিনিধি হিসেবে রোমান সানা'র পদক জয়ের রেকর্ড নিম্নরূপ "আর্চারিতে ইতিহাস গড়লেন রোমান সানা"। আরটিভি অনলাইন। ১৬ জুন ২০১৯। সংগ্রহের তারিখ ২১ জুলাই ২০১৯।  "এশিয়ান র‌্যাঙ্কিং আর্চারিতে স্বর্ণ জিতলেন রোমান সানা"। ২০১৯-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৩।  মোহাম্মদ জুবায়ের। "গুলতিম্যান থেকে দেশসেরা তিরন্দাজ রোমান"। বিডিনিউজ টোয়েন্টিফোর ডটকম। ২২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৯।  "বিশ্ব আর্চারি চ্যাম্পিয়নশিপসে ব্রোঞ্জ জিতলেন রোমান"। ডেইলি স্টার বাংলা। ১৭ জুন ২০১৯।  "২০২০ অলিম্পিকে সরাসরি খেলবেন বাংলাদেশের রোমান"। banglanews24.com। ১৪ জুন ২০১৯।  "কথা রাখলেন রোমান সানা, স্বপ্ন দেখাচ্ছেন আর্চাররা"। প্রথম আলো। ২০১৯-১২-০৯। সংগ্রহের তারিখ ২০১৯-১২-০৯।  "রোমান সানা এখন ল্যান্স নায়েক"। প্রথম আলো। ২০২০-০১-২৮। সংগ্রহের তারিখ ২০২০-০১-২৯।  "'আমার দেশে আমার কোনো দাম নেই'"। প্রথম আলো। সংগ্রহের তারিখ ২০১৯-০৯-১৫।  "আর্চারিতে ৬ ইভেন্টের ৬টিতেই সোনা"। প্রথম আলো। ২০১৯-১২-০৮। সংগ্রহের তারিখ ২০১৯-১২-০৮।  বিশ্ব তীরন্দাজী ফেডারেশনে রোমান সানা (ইংরেজি)
আসাল

আসাল বা ভাদু বা বাতরি বা গোডা বা হরিনা হচ্ছে ভাইটেক্স গণের একটি সপুষ্পক উদ্ভিদের প্রজাতি। বাংলাদেশ উদ্ভিদ ও প্রাণী জ্ঞানকোষে প্রজাতিটিকে আশংকামুক্ত বলা হয়েছে। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ১০ (ঢাকা: বাংলাদেশ এশিয়াটিক সোসাইটি, ২০১০), পৃ. ৪৯২-৪৯৩।
ফরিদপুর (দ্ব্যর্থতা নিরসন)

ফরিদপুর বাংলাদেশের একটি শহর। এছাড়াও ফরিদপুর শব্দটি দ্বারা নিম্নের যেকোন বিষয় নির্দেশ করা হতে পারে: ফরিদপুর - ফরিদপুর জেলার প্রধান শহর। ফরিদপুর জেলা - বাংলাদেশের ঢাকা বিভাগের একটি জেলা। ফরিদপুর সদর উপজেলা - ফরিদপুর জেলার অন্তর্গত একটি উপজেলা। ফরিদপুর পৌরসভা, ফরিদপুর - ফরিদপুর সদর উপজেলায় অবস্থিত পৌরসভা। ফরিদপুর উপজেলা - রাজশাহী বিভাগের পাবনা জেলার অন্তর্গত একটি উপজেলা। ফরিদপুর পৌরসভা, পাবনা - পাবনা জেলার ফরিদপুর উপজেলায় অবস্থিত পৌরসভা। ফরিদপুর-১ - ফরিদপুর জেলায় অবস্থিত বাংলাদেশ জাতীয় সংসদের ২১১ নং আসন। ফরিদপুর-২ - ফরিদপুর জেলায় অবস্থিত বাংলাদেশ জাতীয় সংসদের ২১২ নং আসন। ফরিদপুর-৩ - ফরিদপুর জেলায় অবস্থিত বাংলাদেশ জাতীয় সংসদের ২১৩ নং আসন। ফরিদপুর-৪ - ফরিদপুর জেলায় অবস্থিত বাংলাদেশ জাতীয় সংসদের ২১৪ নং আসন। ফরিদপুর ইউনিয়ন এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হাফিজ জুট মিলস লিমিটেড

হাফিজ জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল। এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার বারো আউলিয়া শিল্পাঞ্চলে অবস্থিত। এই শিল্প প্রতিষ্ঠানটি ১৯৬৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। এই বৃহদায়তন শিল্প-কমপ্লেক্সটি ৬৬.৩৩ একর জায়গা জুড়ে অবস্থিত। এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে সাড়ে তিনহাজার শ্রমিক-কর্মকর্তা কর্মরত আছে। এই মিলে রয়েছে ৪৭৭ হেসিয়ান ও ২৩৩ সেকিং লুম এবং গড়ে এর মাসিক উৎপাদন ক্ষমতা ৪৫৮ মেট্রিক টন হেসিয়ান ও ৭৩৮ মেট্রিক টন সেকিং লুম। কাপড় থলে। বাংলাদেশ পাটকল করপোরেশন; বাংলাদেশের পাটকলগুলোর তালিকা। "সীতাকুণ্ডের জুট মিলস শ্রকিদের চরম দুর্দিন, সফল হচ্ছে না আন্দোলন"। সিপ্লাসটিভি - অনলাইন ভার্সন। ১৯ মে ২০১৯। সংগ্রহের তারিখ ২১ জুলাই ২০১৯। [স্থায়ীভাবে অকার্যকর সংযোগ] "জনবল সংকটে চট্টগ্রামের ১০ রাষ্ট্রায়ত্ত পাটকল"। দৈনিক যুগান্তর। ৬ মার্চ ২০১৮। সংগ্রহের তারিখ ২১ জুলাই ২০১৯।  "রাষ্ট্রায়ত্ত ২৬ পাটকল আধুনিকায়ন করবে চীন"। দৈনিক বণিক বার্তা। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।  "হাফিজ জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ মার্চ ২০১৫। সংগ্রহের তারিখ ২১ জুলাই ২০১৯।  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ২২ জুলাই ২০১৯।  হাফিজ জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।
বৈদ্যুতিক যানবাহন

প্রযুক্তি বিষয়ক এই নিবন্ধটি অসম্পূর্ণ। আপনি এটি সম্পাদনা করে উইকিপিডিয়াকে সাহায্য করতে পারেন। বৈদ্যুতিক গাড়ি, যা ইংরেজিতে ‍সংক্ষেপে EV (Electric Vehicle)ও বলা হয়। এসব যানবাহন পরিচালনার জন্য এক বা একাধিক বৈদ্যুতিক মোটর বা ট্র্যাকশন মোটর ব্যবহার করা হয়। এসকল যানবাহন সংগ্রাহক সিস্টেমের মাধ্যমে off-vehicles উৎস হতে চালিত হতে পারে, অথবা নিজস্ব ব্যাটারি, সৌর প্যানেল বা বৈদ্যুতিক জেনারেটরের মাধ্যমে জ্বালানি শক্তি বিদ্যুৎশক্তিতে রূপান্তিরিত করে চালিত হতে পারে। বৈদ্যুতিক গাড়িগুলো সড়ক ও রেলগাড়িতে সীমাবদ্ধ নয়, এগুলো জল, স্থল, বৈদ্যুতিক বিমান এবং বৈদ্যুতিক মহাকাশযান এর অন্তর্ভুক্ত রয়েছে। ১৯ শতকের মাঝামাঝি সময়ে বৈদ্যুতিক গাড়ির আবির্ভাব ঘটে, যখন মোটর গাড়ি চালনার জন্য, আরামদায়ক করার জন্য, এবং সহজে পরিচালনা করার জন্য বিদ্যুত ব্যবহারের প্রবণতা ছিল শীর্ষ স্থানে কেননা পেট্রোল চালিত গাড়ি এসকল সুবিধা দিতে পারতো না। আধুনিক অভ্যন্তরীণ জ্বলন ইঞ্জিন প্রায় 100 বছর ধরে মোটর গাড়িগুলির প্রধান পরিচালনা পদ্ধতি , তবে অন্যান্য ধরনের যানবাহন যেমন: ট্রেন এবং ছোট যানবাহনগুলির মধ্যে বৈদ্যুতিক শক্তি প্রচলিত রয়েছে। ২১ শতকে প্রযুক্তিগত উন্নয়ন এবং নবায়নযোগ্য শক্তির উপর বর্ধিত ফোকাসের কারণে বৈদ্যুতিক গাড়ি পুনরুজ্জীবন দেখেছিল।
বুব

বুব মহিলা বা মেয়েদের বুকের স্তন কে বুঝানোর জন্য বা মূঢ় বা মূর্খ ব্যক্তিদের বুঝানোর জন্য একটি গালি। এটি মূলত ইংরেজিভাষী দেশগুলিতে ব্যবহৃত হয়। মেয়েদের স্তন সম্পর্কে দেখুন স্তন দি বুব - ১৯২৬-এর চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ব্রাহ্মণী নদী

ব্রাহ্মণী নদী পশ্চিমবঙ্গে গঙ্গার অন্যতম প্রধান উপনদী। এটি গঙ্গার ডানতীরের উপনদী। এর অপর নাম কালিন্দী। ব্রাহ্মণী নদী ঝাড়খণ্ড রাজ্যের দুধুয়া পাহাড়ে উৎপন্ন। বীরভূমের নারায়ণপুরের কাছে এটি পশ্চিমবঙ্গে প্রবেশ করেছে। এই নদীর অধিকাংশ প্রবাহপথ পশ্চিমবঙ্গের বীরভূম ও মুর্শিদাবাদ জেলাদ্বয়েই অবস্থিত। মুর্শিদাবাদের কান্দি মহকুমায় এটি ভাগীরথীর সঙ্গে মিলিত হয়েছে। ব্রাহ্মণীর প্রধান উপনদীগুলি হল ত্রিপিতা, গামারি ও দ্বারকা। গামারি বীরভূম জেলার উত্তর সীমান্তের কাছে উৎপন্ন হয়ে মুর্শিদাবাদে ব্রাহ্মণীতে মিশেছে। কান্দি মহকুমার সাঁকোঘাট গ্রামের কাছে দ্বারকা ব্রাহ্মণীর সঙ্গে মিলিত হয়েছে। এছাড়া ব্রাহ্মণী নর্থ ক্যানাল নামে একটি পুরনো সেচখাল মণিগ্রামের কাছে ব্রাহ্মণী থেকে বেরিয়ে বীরভূমের চাতরা, নলহাটি, সিউড়ি, চিনপাই, ইলামবাজার, বোলপুর, নানুর ও কালীগঞ্জ পর্যন্ত বিস্তৃত। নলহাটির অদূরে ভদ্রপুরে ব্রাহ্মণীর তীরে ইস্ট ইন্ডিয়া কোম্পানির একটি পুরনো রেশমকুঠি এবং আকালি গ্রামে মহারাজা নন্দকুমার প্রতিষ্ঠিত একটি কালী মন্দির আছে। বন্দ্যোপাধ্যায়, দিলীপকুমার (২০০৭)। বাংলার নদনদী। কলকাতা: দে’জ পাবলিশিং। [স্থায়ীভাবে অকার্যকর সংযোগ]
পের উন পুনিয়ো দি দল্লারি

আ ফিস্টফুল অফ ডলার্‌স (ইংরেজি ভাষায়: A Fistful of Dollars; ইতালীয় ভাষায়: Per un pugno di dollari) সের্জিও লেওনে পরিচালিত ওয়েস্টার্ন চলচ্চিত্র যা ১৯৬৪ সালে মুক্তি পায়। যুক্তরাষ্ট্র ও যুক্তরাজ্যে শুধুমাত্র ফিস্টফুল অফ ডলার্‌স নামে মুক্তি পেয়েছিল। ছবির প্রধান চরিত্রে অভিনয় করেছেন ক্লিন্ট ইস্টউড। ১৯৬৭ সালে যুক্তরাষ্ট্রে মুক্তি পাওয়ার পর স্প্যাগেটি ওয়েস্টার্ন নামে চলচ্চিত্রের একটি নতুন ধরন জনপ্রিয়তা লাভ করে। এই ছবি আকিরা কুরোসাওয়া পরিচালিত ইয়োজিম্বো (১৯৬১) ছবির একটি অস্বীকৃত পুনর্নির্মাণ। কুরোসাওয়াই নামবিহীন ব্যক্তি-র ধারণা প্রতিষ্ঠিত করেছিলেন। এই বেনামী ব্যক্তিকে সের্জিও লেওনে পশ্চিমা বিশ্বে নিয়ে গেছেন। একই চরিত্রে নিয়ে পরে আরও দুটি ছবি নির্মাণ করেছেন যেগুলোর নাম যথাক্রমে ফর আ ফিউ ডলার্‌স মোর এবং দ্য গুড, দ্য ব্যাড অ্যান্ড দি আগলি। এই তিনটি ছবিকে একত্রে ডলার্‌স ত্রয়ী বলা হয়। এটা যুক্তরাষ্ট্রে মুক্তি পাওয়া স্প্যাগেটি ওয়েস্টার্ন ঘরাণার প্রথম ছবিগুলোর মধ্যে অন্যতম। এ কারণে সংশ্লিষ্ট অনেক ইউরোপীয় ব্যক্তিই মার্কিনী নাম গ্রহণ করেছিলেন। যেমন, সের্জিও লেওনে নিজে "বব রবার্টসন" নাম গ্রহণ করেন। ছবির সঙ্গীত পরিচালক ও সুরকার এনিও মোরিকোন "ড্যান স্যাভিও" নাম গ্রহণ করেন। আ ফিস্টফুল ডলার্‌সের অধিকাংশ শ্যুটিং হয়েছিল স্পেনের আলমেরিয়া প্রদেশে। A Fistful of Dollars at the Spaghetti Western Database http://www.filmportal.de/en/node/773663 ক্লিন্ট ইস্টউড - নামবিহীন ব্যক্তি Marianne Koch - মারিসোল Gian Maria Volontè - রামোন রোহো (জনি ওয়েল্‌স) Wolfgang Lukschy - জন বাক্সটার (W. Lukschy) Sieghardt Rupp - এস্তেবান রোহো (S. Rupp) Joseph Egger - পিরিপেরো (Joe Edger) Antonio Prieto - ডন মিগুয়েল রোহো José Calvo - সিলভানিতো (Jose Calvo) Margarita Lozano - কনসুয়েলো বাক্সটার (Margherita Lozano) Daniel Martín - Julián Benito Stefanelli - রুবিও (Benny Reeves) Mario Brega - Chico (Richard Stuyvesant) Bruno Carotenuto - আন্তোনিও বাক্সটার (Carol Brown) Aldo Sambrell - রোহো গ্যাংয়ের সদস্য (Aldo Sambreli) উইকিউক্তিতে পের উন পুনিয়ো দি দল্লারি সম্পর্কিত উক্তির সংকলন রয়েছে। ইন্টারনেট মুভি ডেটাবেজে পের উন পুনিয়ো দি দল্লারি (ইংরেজি) Fistful-of-Leone.com Sergio Leone Web Board
পুলিশ ট্রেনিং সেন্টার, টাঙ্গাইল

পুলিশ ট্রেনিং সেন্টার, টাঙ্গাইল বা পুলিশ প্রশিক্ষণ কেন্দ্র, টাঙ্গাইল একটি পুলিশ প্রশিক্ষণ কেন্দ্র (পিটিএস) যা টাঙ্গাইলে প্রতিষ্ঠিত। বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রতিষ্ঠিত করা হয়। ১৯৭২ সালে সর্ব প্রথম এটি আঞ্চলিক পুলিশ প্রশিক্ষণ স্কুল হিসেবে প্রতিষ্ঠিত হয়। এটি টাঙ্গাইলের মির্জাপুর থানার মহেরা গ্রামের জমিদার বাড়িতে অবস্থিত। ১৯৯০ সালে নবায়িত করে পুলিশ ট্রেনিং সেন্টারে (পিটিসি) উন্নীত করা হয়। এখানে উপপুলিশ পরিদর্শক নবায়ন কোর্স ও শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে। একজন ডেপুটি ইন্সপেক্টর জেনারেল (ডিআইজি) এই প্রতিষ্ঠানের কমান্ডেন্টের দায়িত্ব পালন করেন। প্রধানত প্রশিক্ষণ প্রদান করা হয়ঃ- "জেলা পুলিশ ওয়েব সাইট সংক্রান্তে বেসিক ট্রেনিং, ইনসার্ভিস ট্রেনিং সেন্টার, টাঙ্গাইল। - Superintendent of police, Tangail"। www.tangail.police.gov.bd। ২০১৯-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-২২।  "সংরক্ষণাগারভুক্ত অনুলিপি"। ৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।  "মহেড়া পুলিশ সেন্টারে পুলিশ সদস্যের মৃত্যু"। Risingbd.com (ইংরেজি ভাষায়)। সংগ্রহের তারিখ ২০১৯-০৭-২২।  "টাঙ্গাইলে পুলিশ ট্রেনিং সেন্টারে সমাপনী কুচকাওয়াজ অনুষ্ঠিত"। www.poriborton.com। ২০১৯-০৭-২২ তারিখে মূল থেকে আর্কাইভ করা। সংগ্রহের তারিখ ২০১৯-০৭-২২।
আরিফুর রহমান (ফুটবলার)

মোহাম্মদ আরিফুর রহমান (জন্ম: ১৫ ফেব্রুয়ারি ১৯৯৯; আরিফুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলে থাকেন। ২০১৭–১৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করলেও একটি ম্যাচেও অংশগ্রহণ করেননি। অতঃপর ২০১৮–১৯ মৌসুমে তিনি আরামবাগে যোগদান করেছেন। আরামবাগে এক মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ১৪ ম্যাচে ২টি গোল করেছেন। ২০২১–২২ মৌসুমে, তিনি সাইফ হতে বাংলাদেশী ক্লাব চট্টগ্রাম আবাহনীতে যোগদান করেছেন। ২০১৯ সালে, আরিফুর বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। মোহাম্মদ আরিফুর রহমান ১৯৯৯ সালের ১৫ই ফেব্রুয়ারি তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৯ সালের ৬ই জুন তারিখে, ২০ বছর ৩ মাস ২৩ দিন বয়সে, আরিফুর লাওসের বিরুদ্ধে ২০২২ ফিফা বিশ্বকাপ বাছাইপর্বের প্রথম প্রবের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৫৫তম মিনিটে মধ্যমাঠের খেলোয়াড় রবিউল হাসানের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ২১ নম্বর জার্সি পরিধান করে একজন বাম পার্শ্বীয় খেলোয়াড় হিসেবে খেলেছেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। ১৯ ফেব্রুয়ারি ২০২২ পর্যন্ত হালনাগাদকৃত। "Laos 0-1 Bangladesh"। ফিফা। ৬ জুন ২০১৯। ২০ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২১।  "PRELIMINARY JOINT QUALIFICATION 2022"। এএফসি। ৬ জুন ২০১৯। সংগ্রহের তারিখ ১০ মার্চ ২০২১।  "Bangladesh beat Laos 1-0"। দ্য ডেইলি স্টার। ৬ জুন ২০১৯। সংগ্রহের তারিখ ১০ মার্চ ২০২১।  সকারওয়েতে আরিফুর রহমান (ইংরেজি) ট্রান্সফারমার্কেটে আরিফুর রহমান (ইংরেজি) ওয়ার্ল্ডফুটবল.নেটে আরিফুর রহমান (ইংরেজি) ইএসপিএন এফসিতে আরিফুর রহমান (ইংরেজি) ন্যাশনাল-ফুটবল-টিমস.কমে আরিফুর রহমান (ইংরেজি)
ভোজ-পরবর্তী নিদ্রালুতা

ভোজ-পরবর্তী নিদ্রালুতা বলতে মধ্যাহ্নভোজ বা সান্ধ্যভোজ গ্রহণের কিছু সময় পরের তন্দ্রাচ্ছন্ন ও অলস ভাবকে বোঝায়। এই নিদ্রালুতার দুইটি উপাদান আছে: পৌষ্টিকনালীতে খাবারের উপস্থিতির কারণে প্রতিসমবেদী স্নায়ুতন্ত্রের সক্রিয়নের ফলে দেহে শক্তি হ্রাস পাওয়া এবং এক বিশেষ ধরনের তন্দ্রাচ্ছন্নতা। ভোজ-পরবর্তী নিদ্রালুতা কেন হয়, এ নিয়ে অনেক তত্ত্ব প্রদান করা হয়েছে, যেমন মস্তিষ্কে রক্তপ্রবাহ হ্রাস, ভেগাস স্নায়ুর উদ্দীপনা, নিদ্রার স্নায়ু-হরমোনীয় নিয়ন্ত্রণের বিন্যাস, ইত্যাদি। কিন্তু এগুলির কোনওটিই গভীরভাবে পরীক্ষা করে দেখা হয়নি। ভোজ-পরবর্তী নিদ্রার উপর এ পর্যন্ত যেসব হালকা গবেষণা করা হয়েছে, সেগুলিতে মস্তিষ্কের তড়িৎলেখচিত্রে (Electroencephalography ইলেকট্রোএনসেফালোগ্রাফি বা সংক্ষেপে ইইজি) পরিবর্তন পরিলক্ষিত হয়েছে। আজ পর্যন্ত কেবলমাত্র ফলের মাছি এবং ইঁদুরের ক্ষেত্রে এই ধরনের আচরণের পরিষ্কার প্রতিমান বা মডেল প্রস্তুত করা হয়েছে যেগুলিতে এই আচরণের বংশগতিগত ও স্নায়বিক ভিত্তি নিয়ে গবেষণা করা হয়েছে। Drayer, Lisa। "Are 'food comas' real or a figment of your digestion?"। CNN। সংগ্রহের তারিখ ১১ জুলাই ২০১৯।  Reyner, LA; Wells, SJ; Mortlock, V; Horne, JA (২৮ ফেব্রুয়ারি ২০১২)। "'Post-lunch' sleepiness during prolonged, monotonous driving - effects of meal size."। Physiology & behavior। 105 (4): 1088–91। আইএসএসএন 1873-507X। ডিওআই:10.1016/j.physbeh.2011.11.025। পিএমআইডি 22155490। সংগ্রহের তারিখ ১১ জুলাই ২০১৯।  Murphy KR, Deshpande SA, Yurgel ME, Quinn JP, Weissbach JL, Keene AC, Dawson-Scully K, Huber R, Tomchik SM, Ja WW (নভেম্বর ২০১৬)। "Drosophila"। eLife। 5। ডিওআই:10.7554/eLife.19334। পিএমআইডি 27873574। পিএমসি 5119887 ।  Donlea JM, Alam MN, Szymusiak R (জুন ২০১৭)। "Neuronal substrates of sleep homeostasis; lessons from flies, rats and mice"। Current Opinion in Neurobiology। 44: 228–235। ডিওআই:10.1016/j.conb.2017.05.003। পিএমআইডি 28628804।
পুলিশ ট্রেনিং সেন্টার, নোয়াখালী

পুলিশ ট্রেনিং সেন্টার, নোয়াখালী বাংলাদেশের চারটি পুলিশ প্রশিক্ষণ কেন্দ্রগুলির একটি। বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রতিষ্ঠিত করা হয়। ১৯৭২ সালে সর্ব প্রথম এটি আঞ্চলিক পুলিশ প্রশিক্ষণ স্কুল হিসেবে প্রতিষ্ঠিত হয়। ১৯৯০ সালে নবায়িত করে পুলিশ ট্রেনিং সেন্টারে (পিটিসি) উন্নীত করা হয়। এখানে শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে। একজন অতিরিক্ত ডেপুটি ইন্সপেক্টর জেনারেল (ডিআইজি) এই প্রতিষ্ঠানের অধ্যক্ষের দায়িত্ব পালন করেন। "নোয়াখালীতে পুলিশ ট্রেনিং সেন্টারে কনস্টেবলদের সনদ বিতরণ | কালের কণ্ঠ"। Kalerkantho। সংগ্রহের তারিখ ২০১৯-০৭-২২।  "নোয়াখালীতে ট্রেইনি রিক্রুট কনস্টেবলের মাঝে সার্টিফিকেট বিতরণ | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০১৯-০৭-২২।
ইয়োজিম্বো

ইয়োজিনবো (জাপানি ভাষায়: 用心棒 য়োওজিম্‌বোও) আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে রোনিন বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়। জাপানি ভাষায় ইয়োজিম্বো শব্দের অর্থ দেহরক্ষী। দেহরক্ষীটি নিজেকে "কুওয়াবাতাকে সানজুরো" নামে পরিচয় দেয়। যদিও এটা তার নাম নয়। কুওয়াবাতাকে শব্দের অর্থ তুঁত ক্ষেত, আর সানজুরো শব্দের অর্থ ৩০ বছর বয়সী। তুঁত ক্ষেতের দিকে তাকিয়ে থাকার সময় হঠাৎ করেই সে এই নাম বেছে নেয়। সে হিসেবে এই সানজুরোর মাধ্যমেই চলচ্চিত্রে এ ধরনের "বেনামী ব্যক্তি" ধারণার জন্ম হয়েছে। পরবর্তীকালে ক্লিন্ট ইস্টউড বেনামী ব্যক্তির চরিত্রে অভিনয় করে হলিউডে এই ধারণাকে জনপ্রিয় করে তুলেছেন। তিনি সের্জিও লেওনে পরিচালিত ডলার্‌স ত্রয়ী-তে বেনামী ব্যক্তির ভূমিকায় অভিনয় করেন। উল্লেখ্য, এই ত্রয়ীর প্রথম ছবি আ ফিস্টফুল অফ ডলার্‌স ইয়োজিম্বোর সরাসরি পুনর্নির্মাণ, যদিও তা আনুষ্ঠানিকভাবে স্বীকৃত নয়। তোশিরো মিফুনে - কুওয়াবাতাকে সানজুরো তাৎসুইয়া নাকাদাই - উনোসুকে তোকো সুকাসা - নুই ইসুজু ইয়ামাদা - ওরিন দাইসুকো কাতো - ইনোকিচি (উশিতোরার ছোট ভাই) তাকাশি শিমুরা - তোকুয়েমোন হিরোশি তাচিকাওয়া - ইয়োইচিরো ইয়োসুকে নাৎসুকি - কোহেইর ছেলে এইজিরো তোনো - গোঞ্জি (সরাইখানার পরিচালক) কামাতারি ফুজিওয়ারা - তাজায়েমোন (রেশম ব্যবসায়ী ও শহরের মেয়র) ইকিও সাওয়ামুরা - হানসুকে (শহরের অফিসার) সুসুমু ফুজিতা - হোম্মা (প্রশিক্ষক যে পালিয়ে যায়) কিউ সাজানকা - উশিতোরা (অপরাধ জগতের প্রথম প্রভু) "Yojimbo | Samurai, Bushido, Kurosawa | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-১০।  ইন্টারনেট মুভি ডেটাবেজে ইয়োজিম্বো (ইংরেজি) Criterion Collection essay by Alexander Sesonske ওয়েব্যাক মেশিনে আর্কাইভকৃত ২৫ মার্চ ২০০৮ তারিখে A Comparison of Yojimbo, A Fistful of Dollars and Last Man Standing Yojimbo (জাপানি) - Japanese Movie Database Yojimbo at the Rotten Tomatoes
তকলিস আহমেদ

মোহাম্মদ তকলিস আহমেদ (জন্ম: ২ অক্টোবর ১৯৯৫; তকলিস আহমেদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশী ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন। ২০১২–১৩ মৌসুমে, বাংলাদেশী ক্লাব বিজেএমসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ জামালে যোগদান করেছেন। শেখ জামালে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ২৭ ম্যাচে ৭টি গোল করেছেন। পরবর্তীকালে, তিনি শেখ রাসেল এবং স্পোর্টিং বেঙ্গল ইউনাইটেডের হয়ে খেলেছেন। ২০২১–২২ মৌসুমে, তিনি স্পোর্টিং বেঙ্গল ইউনাইটেড হতে বাংলাদেশী ক্লাব ঢাকা মোহামেডানে যোগদান করেছেন। ২০১৪ সালে, তকলিস বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে ২টি গোল করেছেন। দলগতভাবে, তকলিস এপর্যন্ত ২টি শিরোপা জয়লাভ করেছেন, যার সবগুলো তিনি শেখ জামালের হয়ে জয়লাভ করেছেন। মোহাম্মদ তকলিস আহমেদ ১৯৯৫ সালের ২রা অক্টোবর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন। তকলিস বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করে ১টি গোল জয়লাভ করেছেন। তিনি ২০১৪ সালের ১০ই সেপ্টেম্বর তারিখে এক প্রীতি ম্যাচে ভিয়েতনাম অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন। ২০১৩ সালের ২রা মার্চ তারিখে, মাত্র ১৭ বছর ৫ মাস ১ দিন বয়সে, তকলিস ফিলিস্তিনের বিরুদ্ধে ২০১৪ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে তকলিস সর্বমোট ৬ ম্যাচে ২টি গোল করেছেন। জাতীয় দলের হয়ে অভিষেকের ৪ দিন পর, বাংলাদেশের জার্সি গায়ে প্রথম গোলটি করেন; ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২৯ মার্চ ২০২১ পর্যন্ত হালনাগাদকৃত। অনূর্ধ্ব-২৩ জাতীয় "AFC CHALLENGE CUP 2014"। এশিয়ান ফুটবল কনফেডারেশন (ইংরেজি ভাষায়)। ২ মার্চ ২০১৩। সংগ্রহের তারিখ ২৯ মার্চ ২০২১।  "BANGLADESH 4–0 NORTHERN MARIANA"। এশিয়ান ফুটবল কনফেডারেশন (ইংরেজি ভাষায়)। ৬ মার্চ ২০১৩। সংগ্রহের তারিখ ২৯ মার্চ ২০২১।  "Bangladesh v Northern Mariana Islands Videos & Highlights, Mar 06, 2013"। গোল (ইংরেজি ভাষায়)। ৬ মার্চ ২০১৩। সংগ্রহের তারিখ ২৯ মার্চ ২০২১।  "Bangladesh vs Northern Mariana Islands: Live score, updates and head-to-head results 03/06/2013"। tribuna (ইংরেজি ভাষায়)। ৬ মার্চ ২০১৩। সংগ্রহের তারিখ ২৯ মার্চ ২০২১।  সকারওয়েতে তকলিস আহমেদ (ইংরেজি) ট্রান্সফারমার্কেটে তকলিস আহমেদ (ইংরেজি) ওয়ার্ল্ডফুটবল.নেটে তকলিস আহমেদ (ইংরেজি) ন্যাশনাল-ফুটবল-টিমস.কমে তকলিস আহমেদ (ইংরেজি)
কারণ তোমায় ভালোবাসি

কারণ তোমায় ভালোবাসি হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন গোলান মোস্তফা শিমুল এবং চলচ্চিত্রটিতে অভিনয় করেছেন সাব্বির আহমেদ, বিথী রানী সরকার, শুভ, নাফিজা চৌধুরী, তাম্মি, খায়রুল আলম সবুজ , মাহমুদুল ইসলাম মিঠু, সামির আরজুসহ আরো অনেকে। সাব্বির আহমেদ বিথী রানী সরকার শুভ নাফিজা চৌধুরী তাম্মি খায়রুল আলম সবুজ মাহমুদুল ইসলাম মিঠু সামির আরজু চলচ্চিত্রটি ২০১৯ সালের ২২ মার্চ প্রেক্ষাগৃহে মুক্তি পায়। "বিয়ের সাজে সাব্বির-বীথি!"। প্রথম আলো। ৫ নভেম্বর ২০১৫। সংগ্রহের তারিখ ২২ জুলাই ২০১৯। [স্থায়ীভাবে অকার্যকর সংযোগ] "চলচ্চিত্র 'কারণ তোমায় ভালোবাসি'"। প্রিয়.কম। ৬ অক্টোবর ২০১৫। সংগ্রহের তারিখ ২২ জুলাই ২০১৯।  "ত্রিভুজ প্রেমের গল্পে"। মানবজমিন। ৫ ফেব্রুয়ারি ২০১৯। সংগ্রহের তারিখ ২২ জুলাই ২০১৯।  "কেন চুপিসারে মুক্তি পাচ্ছে সিনেমা?"। রাইজিংবিডি.কম। ২২ মার্চ ২০১৯। সংগ্রহের তারিখ ২২ জুলাই ২০১৯।  "অনেক শিল্পীই কাজ পায় না"। যায়যায়দিন। ২১ মার্চ ২০১৯। সংগ্রহের তারিখ ২২ জুলাই ২০১৯।